{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt programa potpora za organizaciju skupova o poljoprivredi, ribarstvu, šumarstvu, veterinarstvu i zaštiti bilja za 2023. godinu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Poduzetnički centar Sinj d.o.o.","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA 2023. GODINU","Poštovani, smatramo da bi pod aktivnost C- gospodarske ili lokalno-tradicijske manifestacije trebalo uvrstiti uz ostale „prihvatljive korisnike potpore“  i pravne subjekte - Tgovačka društva sa sjedištem u RH kojima je osnovna djelatnost po Nacionalnoj klasifikaciji u okviru razreda 82.30-Organizacija Manifestacija, sajmova... uz uvjet da postoje povijesni podaci o organizaciji značajnijih sajmova/manifestacija/skupova od važnosti za poljoprivredne proizvođače.\nObrazloženje : Npr.Poduzetnički centar Sinj d.o.o organizira Sajam pršuta dugi niz godina, nije prihvatljiv prijavitelj, a registriran je za organizaciju sajmova, konferencija, kongresa, glavna djelatnost po NKD-u je također 82.30- Organizacija skupova, manifestacija...","Prihvaćen","Prihvaća se. Pod prihvatljive korisnike (točka 4 Programa, aktivnosti pod C)) se dodaje „trgovačka društva kojima je osnovna djelatnost po Nacionalnoj klasifikaciji djelatnosti u okviru razreda 82.30. Organizacija sastanaka i poslovnih sajmova.“"]
[2,"HOK","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA 2023. GODINU,\n4. AKTIVNOSTI PROGRAMA I KORISNICI","Poštovani, smatramo da bi kod prihvatljivih korisnika aktivnosti pod C trebalo dopuniti da glasi:\n- jedinice lokalne i područne (regionalne) samouprave, stručna udruženja (komore), trgovačka društva u vlasništvu jedinica lokalne i područne (regionalne) samouprave, regionalne i lokalne razvojne agencije, proizvođačke organizacije (osim onih registriranih kao udruge), zadruge i zadružni savezi (aktivnosti pod C)).\n\nObrazloženje:\nStručna udruženja (komore) domaćini su brojnih gospodarskih ili lokalno-tradicijskih skupova. Naime, Hrvatska obrtnička komora poseban naglasak stavlja na zanimanja koja se oslanjaju na tradicijska, odnosno umjetnička znanja, a upravo organizacijom takvih skupova na lokalnoj razini, malim gospodarstvenicima i obrtnicima iskazujemo poštovanjem te ističemo njihovu važnost u očuvanju kulturno-povijesne baštine na lokalnoj i državnoj razini. Zbog svega navedenoga, smatramo kako je kao prihvatljivog korisnika ovakve potpore neophodno uvrstiti i stručna udruženja (komore).","Prihvaćen","Prihvaća se. Pod prihvatljive korisnike (točka 4 Programa, aktivnosti pod C)) se dodaje „stručna udruženja (komore).“"]
[3,"Poljoprivredna zadruga Otok Krk","NACRT PROGRAMA POTPORA ZA ORGANIZACIJU SKUPOVA O POLJOPRIVREDI, RIBARSTVU, ŠUMARSTVU, VETERINARSTVU I ZAŠTITI BILJA ZA 2023. GODINU,\n6. PROVEDBA PROGRAMA","Ne bi li se provedba trebala odnositi na skupove koji će se održati u 2024. godini obzirom da je već kraj srpnja?\nAko ne jer je poziv predviđen za ovu godinu trebalo bi omogućiti prilaganje računa i na temelju toga retroaktivno ostvariti pravo na povrat sredstava; a za iduću godinu puno ranije objaviti natječaj kako bi se moglo lakše planirati moguće aktivnosti i financijsku konstrukciju","Prihvaćen","Prihvaća se. Programom je i predviđeno da se potpora ostvaruje putem podnošenja Zahtjeva za dodjelu potpore i to za skupove koji se održavaju u razdoblju od 1. siječnja do 31. prosinca 2023. godine."]